Boland Landbouskool - OMSENDBRIEF 14 VAN 2020
Ons is dankbaar vir mildelike reëns wat val, en die belofte van nog wat oppad is.
In die tabel plaas ons weer die rotasiedatums vir skoolbywoning (dit is dieselfde as die vorige twee omsendbriewe). U sal opmerk dat die graad 10 - 12 leerders vir die volgende drie weke skoolgaan. Die laaste week van kwartaal 2 (3 - 8 Augustus) bly die gr 10 & 11-leerders tuis en keer die gr 8 & 9-leerders uiteindelik terug skool toe.
Baie belangrik! Ek bevestig weer verlede week se verklaring van minister Debbie Schäfer. Ouers wat ongemaklik voel om hul seuns terug te stuur skool/koshuis toe, het die volgende keuse:
Ek het intussen die aansoekvorms in dié verband vanaf die WKOD ontvang, en heg dit by hierdie skrywe aan. Ouers wat hiervoor wil aansoek doen, moet die vorms voltooi en direk aan my e-pos. Ek sal dan die aansoeke deurgee aan die WKOD, wat die finale besluit sal neem.
Akademie: Graad 8 - 11 se rapporte vir kwartaal 1 word vandag aan ouers gestuur. Baie geluk aan die top 10-presteerders in elke graad. Onderhoude met seuns wat nie na wense presteer het nie, sal in die volgende weke plaasvind. Waar nodig, sal daar ook met ouers kontak gemaak word.
Tuisweke: Omrede ons die getalle in koshuise ook moet beperk, is die versoek dat grade wat nie ‘n spesifieke week skoolgaan nie, tuis sal bly. In die week wat hul wel by die skool gaan wees, sal genoeg werk aan hul gegee word om die volgende week tuis af te handel.
Naweke: Ons doen steeds ‘n ernstige beroep op ouers om toe te sien dat hul seuns tydens naweke steeds bly by die inperkingsreëls. Sosiale byeenkomste soos verjaarsdagpartytjies is teen die inperkingsreëls en enige persoon wat so ‘n geleentheid bywoon, stel nie net homself bloot nie, maar die hele skoolgemeenskap by Boland Landbou.
Baie geluk aan die onderstaande leerders wat hard gewerk en gevolglik goed presteer het tydens die eerste kwartaal.
Sterkte vir die res van hierdie uitdagende akademiese jaar!
Nicus van Coller
Hannes d Villiers
Jurian v Santen
Pierre v Reenen
Jan-Albert v Niekerk
Jan-Hendrik d Plessis
Graad 12 Eksamenroosters: Neem asseblief kennis dat ons nog GEEN finale of amptelike rooster vir die gr 12’s se eindeksamen ontvang het nie en daarom kan ons ook nog nie datums vir die Rekord-eksamen bepaal nie.
Ek wil vandag vir elke ouer en seun bedank wat saam met ons planne maak om hierdie ongekende tye te oorkom. Dra asseblief Boland Landbou se personeel, werkers en leerders op in julle gebede.
Ons kernwaarde vir Julie is DIENSBAARHEID en daarom fokus ons op gemeenskapsprojekte hierdie maand. Paarl DBV/SPCA se dankbaarheid was gróót toe die seuns hierdie week dosyne komberse, handdoeke, beddegoed en kos gaan afgee het om al die diere droog en warm te hou in dié koue. Baie dankie aan élke Bolander wat deel was van hierdie projek. U kan steeds van hierdie items na die Bemarkingskantoor stuur indien daar nog enige iets is wat u wil bydra.
Mnr Boland 2020 sal hierdie jaar aanlyn plaasvind. Nominasies kan in die boks in die Bemarkingskantoor geplaas word by tannie Riëtte. Gr 10 tot 12 mag nomineer, maar slegs graad 12's mag genomineer word/deelneem.